قيدوا شمعه

قيدوا شمعه

 قيدوا شمعة يا أحبة و نورولي
 رمشتين من رمش عين
 و بيندهولي
 من هنا سكة ملامة
 من هنا سكة ندامة
 سكتين يا للا السلامة
 أمشي فين يا ناس قولولي
 قيدوا شمعة و نورولي
 رمشتين من رمش جارح
 فوق عيون السحر طارح
 زادوا نبض القلب حبة
 بالأماني بالمحبة
 و الأماني هناك بشوكها
 طالعة فوق الشط دوكها
 بتلاغيني
 و تناديني
 من بعيد
 و تقول آديني
 كان بودي
 عايز أعدي
 و الظنون بتقولي هدي
 من هنا سكة ملامة
 من هنا سكة ندامة
 سكتين ياللا السلامة
 أمشي فين يا ناس قولولي
 قيدوا شمعة و نورولي
 قيدوا شمعة يا صبايا
 نورولي و طمنوني
 بحر بيني و بين هوايا
 موجه يشبه موج ظنوني
 كل موجة شايلة شيلة
 حلم ليلة
 و فكر ليلة
 عد موج البحر يا اللي
 شفت حالي و قولي لخلي
 كان بودي عايز أعدي
 و الظنون بتقوللي هدي
 من هنا سكة ملامة
 من هنا سكة ندامة
 سكتين يا اللا السلامة
 أمشي فين يا ناس قولولي
 قيدوا شمعة
 و نورولي
 مال يا قلبي العشق بينا
 مال
 و خالي البال يلومنا
 مال وقال للشوق يجينا
 في الليالي يقل نومنا
 بين مسانا
 و بين صباحنا
 نصحى و الناس نعسانين
 موعودين بالحرح يا احنا
 و الدوى للموعدين
 ايه دا كل يا قلبي ايه دا
 شوف طريق العقل و اهدا
 من هنا سكة ملامة
 من هنا سكة ندامة
 سكتين يا للا السلامة
 أمشي فين يا ناس قولولي
 قيدو شمعة
 و نورولي

 مصادر 

تصنيف:اغانى باللغه المصريه
تصنيف:احمد فؤاد نجم
تصنيف:الشيخ امام
تصنيف:كلمات اغانى